Proposta għal direttiva tal-Parlament ewropew u tal-Kunsill dwar il-firxa tal-viżjoni u l-wipers tal-windscreen għal tratturi għall-agrikoltura jew għall-forestrija (Verżjoni kkodifikata) /* KUMM/2006/0651 finali - COD 2006/0216 */





[pic] | KUMMISSJONI TAL-KOMUNITAJIET EWROPEJ | Brussel 3.11.2006 KUMM(2006) 651 finali 2006/0216 (COD) Proposta għal DIRETTIVA TAL-PARLAMENT EWROPEW U TAL-KUNSILL dwar il-firxa tal-viżjoni u l-wipers tal-windscreen għal tratturi għall-agrikoltura jew għall-forestrija (Verżjoni kkodifikata) (preżentata mill-Kummissjoni) MEMORANDUM TA’ SPJEGAZZJONI 1. Fl-isfond ta’ Ewropa għall-poplu, il-Kummissjoni tisħaq li tissimplifika u tiċċara il-liġi tal-Komunita sabiex tkun iktar ċara u iktar aċċessibbli liċ-ċittadin komuni u b’hekk toffrilu aktar opportunitajiet u ċ-ċans li juża d-drittijiet speċifiċi li tagħtih. Ma jistax jintlaħaq dan il-għan sakemm il-bosta dispożizzjonijiet li ġew emendati ħafna drabi b’mod sostanzjali, jibqgħu imferxin bejn l-att oriġinali u atti segwenti li jemendaw l-oriġinali. Hemm bżonn għalhekk ta’ riċerka mdaqqsa li tqabbel ħafna atti differenti ma’ xulxin sabiex jiġu identifikati r-regoli preżenti. Għalhekk hu essenzjali li ssir kodifikazzjoni ta’ regoli li ġew emendati ta’ sikwit sabiex il-liġi tal-Komunita tkun ċara u trasparenti. 2. Għalhekk fl-1 ta’ April 1987 il-Kummissjoni ddeċidiet[1] li tordna lill-persunal tagħha li kull att leġislattiv għandu jiġi kkodifikat wara mhux iktar minn għaxar emendi, u tenfasizza li din hi kundizzjoni minima u li d-dipartimenti għandhom jippruvaw li jikkodifikaw it-testi li huma responsabbli għalihom anke wara inqas emendi biex jiżguraw li r-regoli tal-Komunita huma ċari u jinftiehmu malajr. 3. Il-Konklużjoni tal-Presidenza tal-Kunsill Ewropew ta’ Edinburgu (Diċembru 1992) ikkonfermaw dan[2], waqt li saħqu l-importanza tal- kodifikazzjoni għaliex tagħti ċertezza għal-liġi applikabbli. Il-kodifikazzjoni għandha sseħħ skond il-proċedura normali leġislattiva tal-Komunita. Għalkemm l-ebda bidla sostanzjali ma tista ssir lill-atti li jiġu kkodifikati , il-Parlament Ewropew, il-Kunsill u l-Kummissjoni qablu permezz ta’ ftehim interistituzzjonali tal-20 ta’ Diċembru 1994 li jistgħu jużaw proċedura mgħaġġla għall-adozzjoni bikrija ta’ atti ta’ kodifikazzjoni. 4. L-għan ta’ din il-proposta hi li sseħħ il-kodifikazzjoni tad-Direttiva tal-Kunsill 74/347/KEE tal-25 ta’ Ġunju 1974 dwar l-approssimazzjoni tal-liġijiet ta’ l-Istati Membri li għandhom x’jaqsmu mal-firxa tal-viżjoni u l-wipers tal-windscreen għal tratturi għall-agrikoltura jew għall-forestrija[3]. Id-Direttiva l-ġdida tissupera lill-atti varji inkorporati fiha[4]; din il-proposta żżomm il-kontenut kollu ta’ l-atti li qed jiġu kkodifikati u għalhekk kull ma tagħmel hu li tgħaqqadhom bl-emendi formali biss kif meħtieġ mill-eżerċizzju ta’ kodifikazzjoni nnifsu. 5. Il-proposta tal- kodifikazzjoni nħasbet a bażi ta’ konsolidazzjoni preliminarja fl-ilsna kollha uffiċjali tad-Direttiva 74/347/KEE u ta’ l-atti li jemendawha, magħmula mill-Uffiċċju għall-Pubblikazzjonijiet Uffiċjali tal-Komunitajiet Ewropej permezz ta’ sistema ta’ pproċessar ta’ data . Fejn l-artikoli ngħataw numri ġodda, il-korrelazzjoni bejn in-numri ġodda u qodma tidher fit-tabella misjuba fl-Anness III tad-Direttiva kkodifikata. 74/347/KEE (adattat) 2006/0216 (COD) Proposta għal DIRETTIVA TAL-PARLAMENT EWROPEW U TAL-KUNSILL dwar il-firxa tal-viżjoni u l-wipers tal-windscreen għal tratturi għall-agrikoltura jew għall-forestrija (test b’rilevanza ŻEE) IL-PARLAMENT EWROPEW U L-KUNSILL TA’ L-UNJONI EWROPEA, Wara li kkunsidraw it-Trattat li jistabbilixxi l-Komunità Ewropea, u b’mod partikolari l-Artikolu 95 tiegħu, Wara li kkunsidraw il-proposta mill-Kummissjoni, Wara li kkunsidraw l-opinjoni tal-Kumitat Ekonomiku u Soċjali Ewropew[5], Mixjin skond il-proċedura mniżżla fl-Artikolu 251 tat-Trattat[6] Billi: (1) Id-Direttiva 74/347/KEE tal-Kunsill tal-25 ta’ Ġunju 1974 dwar l-approssimazzjoni tal-liġijiet ta’ l-Istati Membri li għandhom x’jaqsmu mal-firxa tal-viżjoni u l-wipers tal-windscreen għal tratturi għall-agrikoltura jew għall-forestrija[7] ġiet emendata b’mod sostanzjali diversi drabi[8]. Għal iktar ċarezza u razzjonalità, id-Direttiva msemmija għandha tiġi kkodifikata. (2) Id-Direttiva 74/347/KEE hija waħda mid-Direttivi separati li għandhom x’jaqsmu mas-sistema ta’ l-approvazzjoni tat-tip KE maħsuba fid-Direttiva 2003/37/KE tal-Parlament Ewropew u tal-Kunsill tas-26 ta’ Mejju 2003 dwar l-approvazzjoni tat-tip ta’ tratturi għall-agrikoltura jew għall-foresti, il-karrijiet tagħhom u makkinarju irmunkat interkambjabbli, flimkien mas-sistemi tagħhom, komponenti u unitajiet tekniċi separati u r-revoka tad-Direttiva 74/150/KEE[9] u li stabbiliet preskrizzjonijiet tekniċi dwar il-firxa tal-viżjoni u l-wipers tal-windscreen għal tratturi għall-agrikoltura jew għall-forestrija. Dawn il-preskrizzjonijiet tekniċi kkonċernaw l-approssimazzjoni tal-liġijiet ta’ l-Istati Membri sabiex jippermettu l-applikazzjoni tal-proċedura ta’ l-approvazzjoni tat-tip KE prevista mid-Direttiva 2003/37/KE għal kull tip ta’ trattur. Għalhekk, id-disposizzjonijiet tad-Direttiva 2003/37/KE fir-rigward ta’ tratturi għall-agrikoltura jew għall-foresti, il-karrijiet tagħhom u makkinarju irmunkat interkambjabbli, flimkien mas-sistemi tagħhom, komponenti u unitajiet ta’ dawn il-vetturi japplikaw għal din id-Direttiva. (3) Din id-Direttiva għandha tkun bla ħsara għall-obbligi ta’ l-Istati Membri rigward il-limiti ta’ żmien għat-trażpożizzjoni fil-liġi nazzjonali u l-applikazzjoni tad-Direttivi mniżżla fl-Anness II, Parti B, 74/347/KEE ADOTTAW DIN ID-DIRETTIVA: Artikolu 1 1. «Tratturi għall-agrikoltura jew għall-forestrija» tfisser kull vettura bil-mutur, mgħammra bir-roti jew b’ċineg mingħajr tarf u li għandhom għallanqas żewġ fusien, li l-funzjoni prinċipali tagħhom tinsab fil-qawwa tal-ġibda u li hija disinjata b’mod speċjali sabiex tirmonka, timbotta, ġġorr jew tħaddem għodod, makkinarju jew karrijiet intiżi għall-użu għall-agrikoltura jew għall-forestrija. Dan jista’ jkun mgħammrar sabiex iġorr tagħbija jew passiġġieri. 82/890/KEE Art. 1(1) (adattat) 97/54/KE Art. 1 2. Din id-Direttiva għandha tgħodd biss għal tratturi definiti fil-paragrafu 1 li jkunu ffittjati b’tyres pnewmatiċi u veloċità massima skond id-disinn ta’ bejn is-6 u l- 40 km/siegħa . 74/347/KEE) (adattat) Artikolu 2 L-ebda Stat Membru ma jista’ jiċħad li jagħti l-approvazzjoni tat-tip KE jew l-approvazzjoni tat-tip nazzjonali għal tractor għal raġunijiet li għandhom x’jaqsmu mal- wipers tal- windscreen jekk dawn ikunu konformi mal-ħtiġiet stabbiliti fl-Anness I. Artikolu 3 L-ebda Stat Membru ma jista’ jiċħad li jirreġistra jew jipprojbixxi l-bejgħ, id-dħul fis-servizz jew l-użu ta’ tratturi għal raġunijiet li għandhom x’jaqsmu mal- wipers tal- windscreen jekk dawn dawn ikunu konformi mal-ħtiġiet stabbiliti fl-Anness I. Artikolu 4 L-emendi meħtieġa sabiex jiġu adottati l-ħtiġiet ta’ Anness I għal din id-Direttiva sabiex jieħdu kont tal-progress tekniku għandhom ikunu adottati skond il-proċedura imsemmija fl-Artikolu 20(2) tad-Direttiva 2003/37/KE . Artikolu 5 L-Istati Membri għandhom jikkomunikaw it-test tad-dispożizzjonijiet prinċipali tal-liġijiet nazzjonali li jadottaw fil-qasam kopert minn din id-Direttiva lill-Kummissjoni. Artikolu 6 Id-Direttiva 74/347/KEE, kif emendata mid-Direttivi mniżżla fl-Anness II, Parti A hi mħassra, bla ħsara għall-obbligi ta’ l-Istati Membri rigward il-limiti ta’ żmien għat-traspożizzjoni fil-liġi nazzjonali u l-applikazzjoni tad-Direttivi mniżżla fl-Anness II, Parti B. Referenzi għad-Direttiva mħassra għandhom jinftiehmu bħala referenzi għal din id-Direttiva u għandhom jinqraw skond it-tabella ta’ korrelazzjoni fl-Anness III. Artikolu 7 Din id-Direttiva għandha tidħol fis-seħħ fl-għoxrin jum wara l-pubblikazzjoni tagħha fil-Ġurnal Uffiċjali ta’ l-Unjoni Ewropea . Għandha tibda tgħodd minn [...]. 74/347/KEE Artikolu 8 Din id-Direttiva hi indirizzata lill-Istati Membri. Magħmula fi Brussel, Għall-Parlament Ewropew Għall-Kunsill Il-President Il-President 74/347/KEE Anness ANNESS I FIRXA TAL-VISTA DEFINIZZJONIJIET U ĦTIĠIET 1. DEFINIZZJONIJIET 1.1. Firxa tal-vista «Firxa tal-vista» tfisser id-direzzjonijiet kollha ‘l quddiem u laterali li fihom is-sewwieq tat-tractor ikun jista’ jara. 1.2. Punt ta’ referenza «Punt ta’ referenza» ifisser il-pożizzjoni, stabbilita permezz tal-konvenzjoni, ta’ l-għajnejn tas-sewwieq tat-tractor nozjonalment lokalizzati f’punt partikolari. Il-punt ta’ referenza qiegħed fil-wita parallela sal-wita medjana lonġitudinali tat-tractor u jgħaddi miċ-ċentru tas-sedil, 700 mm vertikalment ‘il fuq mil-linja ta’ l-interċezzjoni ta’ dik il-wita u l-wiċċ tas-sedil u 270 mm fid-direzzjoni tal-parti li twieżen il-pelvi mill-wita vertikali li tgħaddi mix-xifer ta’ quddiem tal-wiċċ tas-sedil u perpendikulari għall-wita medjana lonġitudinali tat-tractor (il-Figura 1). Il-punt ta’ referenza hekk stabbilit huwa relatat mas-sedil meta ma jkunx okkupat u mwaħħal fil-pożizzjoni ċentrali speċifikata mill-manifattur tat-tractor. 1.3. Nofs-ċirku tal-viżjoni «In-nofs-ċirku tal-viżjoni» ifisser in-nofs-ċirku deskritt mir-raġġ ta’ 12-il metru madwar punt li jinsab fil-wita orizzontali tat-triq vertikalment ‘l isfel mill-punt ta’ referenza, b’tali mod li, meta tħares lejn id-direzzjoni taċ-ċaqliq, l-ark tan-nofs-ċirku jkun quddiem it-tractor, filwaqt li d-dijametru li jgħaqqad in-nofs-ċirku jkun f’angoli ta’ 90 grad ma’ l-assi lonġitudinali tat-tractor (il-Figura 2). 79/1073/KEE Art. 1 pt. 3 u l-Anness 1.4. L-effett ta’ masking L-effett ta’ masking tfisser il-kordi tas-setturi tas-semi-ċirku tal-viżjoni li ma jistax jidher minħabba l-komponenti strutturali bħal roof-pillars , gradi tad-dħul ta’ l-arja jew exhaust stacks u l-kwadru tal- windscreen . 74/347/KEE 79/1073/KEE Art. 1 pt. 3 u l-Anness 1.5. Il-medda tal-viżjoni «Il-medda tal-viżjoni» tfisser dik il-parti tal-firxa tal-viżjoni mdawra: 1.5.1. minn fuq, permezz ta’ wita orizzontali li tgħaddi mill-punt ta’ referenza; 1.5.2. fill-wita tat-triq, miż-żona li qiegħda ‘l barra min-nofs-ċirku tal-viżjoni, u tifforma l-kontinwazzjoni tas-settur tan-nofs-ċirku tal-viżjoni, li l-korda tiegħu hija 9.5m twila, perpendikulari għall-wita parallela mal-wita medjana lonġitudinali tat-tractor li tgħaddi miċ-ċentru tas-sedil tas-sewwieq u tinqasam minn dik il-wita. 1.6. Iż-żona miknusa mill- wipers tal- windscreen «Iż-żona miknusa tal- wipers tal- windscreen » tfisser iż-żona tal-wiċċ ta’ barra tal- windscreen miknusa mill- wipers tal- windscreen . 2. ĦTIĠIET 2.1. Ġenerali It-tratturi għandhom ikunu mibnija u mgħammra b’tali mod li, fit-traffiku tat-triq u fl-użu fl-irziezet u fil-foresti s-sewwieq ikollu firxa tal-viżjoni xierqa, taħt kull kundizzjoni normali marbuta ma’ l-użu tat-toroq ewlenin u għal xogħol maħdum fl-għelieqi u fil-foresti. Il-medda tal-viżjoni hija kkunsidrata xierqa meta s-sewwieq ikollu, sakemm ikun possibbli, viżjoni ta’ parti minn kull rota ta’ quddiem u meta l-ħtiġiet li ġejjin ikunu mwettqa. 2.2. L-ivverifikar tal-medda tal-viżjoni 2.2.1. Il-proċedura sabiex ikunu stabbiliti l-effetti maskra 2.2.1.1. It-trattur għandu jitqiegħed fuq wiċċ orizzontali kif muri fil-Figura 2. Fuq livell ta’ appoġġ orizzontali b’punt ta’ riferenza, għandu jkun hemm immuntati żewġ punti ta’ sorsi ta’ dawl, eż. 2 – 150 W, 12 V, 65 mm bogħod minn xulxin u allokati simmetrikament rigward il-punt ta’ riferenza. L-appoġġ irid ikun idur fuq il-punt taċ-ċentru tiegħu madwar fus vertikali mill-punt tar-riferenza. Għall-iskop tal-kejl ta’ l-effetti tal- masking , l-appoġġ għandu jkun hekk allineat li l-linja li tgħaqqad iż-żewġ sorsi tad-dawl tkun perpendikulari mal-linja li tgħaqqad il-komponent tal- masking u l-punt tar-referenza. 79/1073/KEE Art. 1 pt. 3 u Anness L- overlaps silwett (l-iktar dell profond) ipproġettati fuq is-semi-ċirku tal-viżjoni mill-komponent tal- masking meta s-sorsi tad-dawl jinxtegħlu simultanjament jew alternattivament għandhom ikunu mkejla skond punt 1.4 (Figura 3). 74/347/KEE 79/1073/KEE Art. 1 pt. 3 u l-Anness 2.2.1.2. L-effetti tal- masking ma għandhomx jaqbżu is-700 mm. 2.2.1.3. L-effetti tal- masking dovuti għall-komponenti strutturali li jmissu magħhom fuq 80 mm wisa’ għandhom ikunu konfigurati hekk illi jkun hemm intervall ta’ mhux inqas minn 2 200 mm - imkejla bħala korda tas-semi ċirku tal-viżjoni - bejn iċ-ċentri ta’ żewġ effetti tal- masking . 2.2.1.4. Ma jistax ikun hemm aktar minn sitt effetti maskra fin-nofs-ċirku tal-viżjoni u mhux aktar minn tnejn ġewwa s-settur tal-viżjoni definit fil-punt 1.5. 2.2.1.5. Barra s-settur tal-viżjoni, l-effetti tal- masking li jaqbżu s-700 mm imma li ma jaqbżux l-1 500 mm, huma, madankollu permissibbli jekk il-komponenti li jikkawżawhom ma jkunux jistgħu jiġu ri-iddisinjati jew ri-allokati: fuq kull naħa jista’ jkun hemm total ta’ wieħed miż-żewġ effetti tal- masking , wieħed li ma jaqbiżx is-700 mm u l-ieħor li ma jaqbiżx l-1 500 mm, jew inkella dawk iż-żewġ effetti tal- masking , li ebda wieħed minnhom ma jaqbeż l-1 200 mm. 2.2.1.6. Inħawi mhux viżibbli ikkawżati minn mirja li juru wara tat-tip approvat jistgħu ma jkunux ikkunsidrati jekk id-disinn ta’ dawn il-mirja huwa tali li ma jkunux jistgħu jkunu installati f’xi mod ieħor. 2.2.2. Id-determinazzjoni matematika ta’ l-effett maskra għall-viżjoni binokulari: 2.2.2.1. bħala alternattiva għall-proċedura stabbilità f’punt 2.2.1, l-aċċettabbiltà ta’ l-effetti tal- masking individwali jistgħu jkunu ddeterminati matematikament. Il-ħtiġiet tal-punti 2.2.1.2, 2.2.1.3, 2.2.1.4, 2.2.1.5 u 2.2.1.6 għandhom japplikaw rigward id-daqs, id-distribuzzjoni u n-numru ta’ l-effetti tal- masking ; 2.2.2.2. għall-viżjoni binokulari b’distanza inter-okulari ta’ 65 mm, l-effett maskra espress f’mm jingħata mill-formula: 74/347/KEE (adattat) [pic] 74/347/KEE li fiha: a) hija d-distanza f’millimetri bejn il-viżjoni mfixkla tal-komponent u l-punt ta’ referenza mkejjel matul ir-raġġ viżwali li jgħaqqad il-punt ta’ referenza, ċ-ċentru tal-komponent u d-dawra tan-nofs-ċirku tal-viżjoni; b) hija l-wisa’ f’millimetri tal-viżjoni mfixkla tal-komponent imkejla orizzontalment u perpendikulari għar-raġġ viżwali. 2.3. Il-metodi tat-test referut taħt il-punt 2.2 jistgħu jiġu mibdula b’oħrajn jekk ta’ l-aħħar jistgħu juru li huma ekwivalenti. 74/347/KEE (adattat) 79/1073/EEC Art. 1 pt. 3 u Anness 2.4. Iż-żona trasparenti tal- windscreen Għall-għan tad-determinazzjoni ta’ l-effetti tal- masking fis-settur tal-viżjoni, l-effetti tal- masking dovuti għall-kwadru tal- windscreen u ta’ kwalunkwe ostaklu ieħor, jistgħu skond id-disposizzjonijiet tal-punt 2.2.1.4, jkunu ikkunsidrati bħala effett singolu, sakemm id-distanza bejn l-iktar punti ‘il barra ta’ dan l-effett tal- masking ma taqbiżx is-700 mm. 2.5. Il-wipers tal-windscreen 2.5.1 It-tratturi li jkollhom windscreens imwaħħla għandhom ikunu mgħammra wkoll b’ wipers tal- windscreen imħaddma bil-mutur . I ż-żona mimsuħa minn dawn il- wipers għandha tiggarantixxi l-vizjoni bla xkiel ‘il quddiem li tikkorrispondi għal korda tan-nofs-ċirku ta’ viżjoni li tkun għallanqas 8m twila fi ħdan is-settur tal-viżjoni. 2.5.2. Ir-rata ta’ l-operazzjoni tal- wipers tal- windscreen għandha tkun għallanqas 20 ċiklu kull-minuta. [pic] Figura 1 79/1073/KEE art. 1, pt. 3 u l-Anness [pic] Figura 2 74/347/KEE [pic] Figura 3 _______________ ANNESS II Parti A Direttiva mħassra flimkien ma’ l-emendamenti suċċessivi tagħha(imsemmija fl-Artikolu 6) Direttiva 74/347/KEE Tal-Kunsill (ĠU L 191, 15.7.1974, p. 5) | Direttiva 79/1073/KEE tal-Kummissjoni (ĠU L 331, 27.12.1979, p. 20) | Direttiva 82/890/KEE tal-Kunsill (ĠU L 378, 31.12.1982, p. 45) | Rigward ir-referenzi fl-Artikolu 1(1) tad-Direttiva 74/347/KEE biss | Direttiva 97/54/KE tal-Parlament Ewropew u tal-Kunsill (ĠU L 277, 10.10.1997, p. 24) | Rigward ir-referenzi fl-ewwel punt ta’ l-Artikolu 1 tad-Direttiva 74/347/KEE biss | Parti B Lista tal-limiti ta’ żmien għat-tras pożizzjoni fil-liġi nazzjonali u l-applikazzjoni (imsemmija fl-Artikolu 6) Direttiva | Limitu ta’ żmien għat-traspożizzjoni | Data ta’ applikazzjoni | 74/347/KEE | 1 ta’ Jannar 1976 (*) | 79/1073/KEE | 30 ta’ April 1980 | 82/890/KEE | 21 ta’ Ġunju 1984 | 97/54/KE | 22 ta’ Settembru 1998 | 23 ta’ Settembru 1998 | (*) Skond l-Artikolu 3(a), miżjud b’punt 2 ta’ l-Artikolu 1 tad-Direttiva 79/1073/KEE: “1. B’effett mill-1 ta’ Mejju 1980 l-ebda Stat Membru ma jista’, għal raġunijiet li għandhom x’jaqsmu mal-medda tal-viżjoni tat-tratturi: - jirrifjuta rigward xi tip ta’ trattur, biex jagħti l-approvazzjoni tat-tip KEE, biex joħroġ id-dokument li hemm riferenza għalih fl-aħħar inċiż ta’ l-Artikolu 10(1) tad-Direttiva 74/150/KEE, jew biex jagħti approvazzjoni tat-tip nazzjonali, - jew jipprojbixxi d-dħul fis-servizz ta’ tratturi, fil-medda tal-viżjoni ta’ dan it-tip ta’ trattur jew dawn it-tipi ta’ tratturi jkun konformi mad-disposizzjonijiet ta’ din id-Direttiva. 2. B’effett mill-1 ta’ Ottubru 1980 l-Istati Membri: - ma jistgħux iktar joħorġu d-dokument li hemm riferenza għalih fl-aħħar inċiż ta’ l-Artikolu 10(1) tad-Direttiva 74/150/KEE rigward tip ta’ trattur li dwarhom il-medda tal-viżjoni ma jikkonformax mad-disposizzjonijiet ta’ din id-Direttiva, - ma jistgħux jirrifjutaw li jagħtu l-approvazzjoni tat-tip nazzjonali rigward tip ta’ tratturi li l-medda tal-viżjoni tagħhom ma jikkonformax mad-disposizzjonijiet ta’ din id-Direttiva. 3. B’effett mill-1 ta’ Jannar 1983, l-Istati Membri jistgħu jipprojbixxu d-dħul fis servizz ta’ kwalunkwe trattur li l-medda tal-viżjoni tagħhom ma jikkonformax mad-disposizzjonijiet ta’ din id-Direttiva” _____________ ANNESS III Tabella Ta’ Korrelazzjoni Direttiva 74/347/KEE | Din id-Direttiva | Artikoli 1 sa 3 | Artikoli 1 sa 3 | Artikolu 3(a) | Tabella nota (*), Anness II | Artikolu 4 | Artikolu 4 | Artikolu 5(1) | – | Artikolu 5(2) | Artikolu 5 | – | Artikoli 6 u 7 | Artikolu 6 | Artikolu 8 | Anness | Anness I | Anness, punti 1 sa 2.3 | Anness I, punti 1 sa 2.3 | Anness, punt 2.4 | – | Anness, punt 2.5 | Anness I, punt 2.4 | Anness, punt 2.6 | Anness I, punt 2.5 | Anness, figuri 1, 2 u 3 | Anness I, figuri 1, 2 u 3 | – | Anness II | – | Anness III | _____________ [1] KUMM(87) 868 PV. [2] Ara l-Anness 3 għal Parti A tal-Konklużjonijiet. [3] Magħmul skond il-Komunikazzjoni mill-Kummissjoni lill-Parlament Ewropew u lill-Kunsill – Kodifikazzjoni ta’ l- Acquis Communautaire, KUMM(2001) 645 finali. [4] Ara l-Anness II, Parti A għal din il-proposta. [5] ĠU C [...], [...] p. [...]. [6] ĠU C [...], [...] p. [...]. [7] ĠU L 191, 15.7.1974, p. 5. Direttiva kif emendata l-aħħar mid-Direttiva tal-Parlament Ewropew u tal-Kunsill 97/54/KE (ĠU L 277, 10.10.1997, p. 24). [8] Anness II, Parti A. [9] ĠU L 171, 9.7.2003, p. 1. Direttiva kif emendata l-aħħar mid-Direttiva 2005/67/KE tal-Kummissjoni (ĠU L 273, 19.10.2005, p. 17).